मानसिक रोगियों का होगा सर्वे
जयपुर| चिकित्सामंत्री राजेन्द्र राठौड़ ने राष्ट्रीय मानसिक स्वास्थ्य कार्यक्रम के तहत सभी जिलों में सर्वे के जरिए चिन्हित किये गए मानसिक रोगियों को निकट के संस्थान में लाकर उपचार के निर्देश दिये हैं। मानसिक रोगियों को जंजीरों से बांधने एवं कमरों में बंद करने को शर्मनाक बताते हुए रोगियों का शीघ्र उपचार करने के लिए कहा है। यह जानकारी राठौड़ ने मंगलवार को स्वास्थ्य भवन में निष्काम फाउन्डेशन के प्रभारी महंत माधोदास एवं सहप्रभारी रविन्द्र पूनिया के साथ आयोजित बैठक में दी। उन्होंने निष्काम फाउन्डेशन द्वारा सांगरिया क्षेत्र में संचालित सामुदायिक स्वास्थ्य अभियान ‘‘मुक्ति’’ की तर्ज पर जंजीरो से बंधे हरेक मानसिक रोगी का इलाज करवाने की कार्ययोजना बनाएं। राष्ट्रीय मानसिक स्वास्थ्य कार्यक्रम के तहत प्रदेश के 6 जिलों चित्तौडगढ़, हनुमानगढ़, जयपुर, चूरू, झालावाड़ और बांरा में मनोचिकित्सक लगाकर रेन्डम आधारित सर्वे किया गया है। इनमें दस-दस बैड के वार्ड बनाए जा रहे है। बैठक में संयुक्त सचिव (मेडिकल शिक्षा) डाॅ. एस.पी. सिंह, निदेशक (जनस्वास्थ्य) डाॅ. बी.आर. मीणा आदि उपस्थित थे।
hin_Deva hin_Deva